แนะ 3 สิ่งที่ต้องเตรียมก่อนยื่นขอเงินเยียวยาโควิด-19 จาก ประกันสังคม
ดร.ดวงฤทธิ์ แนะ 3 สิ่งที่ต้องเตรียมขอรับสิทธิประโยชน์กรณีว่างงานจากเหตุสุดวิสัย จากประกันสังคม ขณะที่ผู้ประกันตนร้อง 2 เดือนแล้วทำไมยังไม่ได้เงินดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจำกระทรวงแรงงาน ได้โพสต์ผ่านแฟนเพจเฟซบุ๊ก ดร๊าฟ ดวงฤทธิ์ โดยระบุว่า เราเปิดศูนย์อุทธรณ์ รับเรื่องราวร้องทุกข์ เพื่อแก้ปัญหาให้กับลูกจ้าง นายจ้าง ที่ได้รับการปฏิเสธ หรือยังไม่ได้รับเงินทดแทน มาที่นี่ที่เดียว เราจะแก้ปัญหาให้คุณโดยข้อมูล ณ วันที่ 18 พ.ค. 63 ประกันสังคมจ่ายเงินทดแทนไปแล้ว จำนวน 984005 ราย ส่วนผู้ที่ยื่นขอรับสิทธิประโยชน์แล้วยังไม่ได้เงิน หรือได้รับหนังสือแจ้งปฏิเสธการจ่าย สามารถยื่นเรื่องต่อ ศูนย์รับเรื่องราวร้องทุกข์ (โควิด-19) สำนักงานประกันสังคม กระทรวงแรงงานทั่วประเทศสำหรับผู้ประกันตนที่กำลังจะยื่นขอรับสิทธิประโยชน์กรณีว่างงานจากเหตุสุดวิสัย เพื่อความสะดวกและรวดเร็ว ขอให้ปฏิบัติ ดังนี้1. ตรวจสอบบัญชีธนาคารของตนเองว่าบัญชีนั้นยังสามารถใช้งานได้2. ตรวจทานข้อมูลเลขที่บัญชีธนาคารให้ถูกต้องในการยื่นของรับสิทธิ์3. หากนายจ้างสามารถเป็นฝ่ายรวบรวมแบบขอรับสิทธิประโยชน์ของลูกจ้าง พร้อมหนังสือรับรองการหยุดงานของนายจ้าง เพื่อยื่นต่อสำนักงานประกันสังคม จะเกิดความรวดเร็วยิ่งขึ้นขณะเดียวกัน ผู้สื่อข่าวรายงานว่า เมื่อวันที่ 18 พ.ค. 63 ที่ผ่านมา ที่หน้าสำนักงานประกันสังคมจังหวัดภูเก็ต สาขากะทู้ อ.กะทู้ จ.ภูเก็ต ได้มีกลุ่มพนักงานสถานบันเทิงในพื้นที่ซอยบางลา หาดป่าตอง ต.ป่าตอง ที่ได้รับความเดือดร้อน เนื่องจากยังไม่ได้รับเงินเยียวยาการว่างงานของผู้ประกันตน ตามมาตรา 33 หลังจากได้ยื่นเอกสารไปประมาณ 2 เดือนทั้งนี้ กลุ่มพนักงานได้ถือป้ายข้อความต่างๆ อาทิ สิทธิ์ของเรา มาเพื่อทวงถามสิทธิ์ที่เราต้องได้ ความล่าช้าเกิดจากอะไร ประชาชนเดือดร้อน ท่านรู้บ้างไหม เพื่อเรียกร้องขอความชัดเจนจากทางประกันสังคมท่ามกลางแดดที่ร้อนระอุ โดยใช้เวลาร่วม 1 ชั่วโมง ทางเจ้าหน้าที่จึงได้มาเชิญตัวเข้าไปพูดคุยนายอภิเชษฐ์ พูลส่ง ตัวแทนของพนักงานจากสถานบันเทิงซอยบางลา ป่าตอง กล่าวว่า สถานประกอบกิจการอยู่ภายในซอยบางลา ป่าตอง และหลังเกิดสถานการณ์โควิด-19 ได้มีการสั่งปิดสถานประกอบการในซอยบางลาทั้งหมดจากนั้นก็ได้มีการทำเอกสารยื่นขอเงินเยียวยาการว่างงานจากประกันสังคม ซึ่งเป็นเวลาประมาณ 2 เดือน แต่ยังไม่ได้รับเงินเยียวยาในส่วนนั้น จึงต้องการมาขอความชัดเจน ว่าจะได้เมื่อใด เพราะทุกคนเดือดร้อน (อ่านข่าวต่อ สถานบันเทิงภูเก็ต จี้ขอเงินประกันสังคม โอด 2 เดือนยังไม่ได้เงิน)
ดร.ดวงฤทธิ์ แนะ 3 สิ่งที่ต้องเตรียมขอรับสิทธิประโยชน์กรณีว่างงานจากเหตุสุดวิสัย จากประกันสังคม ขณะที่ผู้ประกันตนร้อง 2 เดือนแล้วทำไมยังไม่ได้เงิน 
ประกันสังคม,เงินประกัน,ว่างงานเพราะโควิด,ว่างงาน,ว่างงานประกันสังคม,ข่าวทั่วไป